** PÁLYÁZATI FELHÍVÁS A 2023/24. TANÉVRE**

**CEEPUS PROGRAM (CENTRAL EUROPEAN EXCHANGE PROGRAMME FOR UNIVERSITY STUDIES)**

az AVK, GÉIK, GTK, BTK, EK karok **oktatói és hallgatói részére** kínálnak **1-5 hónapos ösztöndíj** lehetőségeket **közép- és délkelet-európai partneregyetemeken**.

**Arra az egyetemre lehet esélyesként pályázni a hálózaton belül, ahová a Miskolci Egyetem fogadási helyet kapott.**

A **CEEPUS** program általános ismertetője és a pályázati felhívás megtalálható az alábbi linkeken:

**Miskolci Egyetem:** [**http://www.meph.uni-miskolc.hu/ceepus.html**](http://www.meph.uni-miskolc.hu/ceepus.html)

**Tempus Közalapítvány/Ceepus** **Magyarországi Iroda:** [**http://www.tka.hu/palyazatok/114/ceepus**](http://www.tka.hu/palyazatok/114/ceepus)

A programról **általános információ** kérhető a **ME - Tudományos és Nemzetközi Igazgatóság** (Szőke Krisztina - intézményi koordinátor, A/4. ép. I. em. 108., Tel.: (+ 36 46) 565111/2055 mellék, E-mail: krisztina.szoke@uni-miskolc.hu).

**Az egyéni mobilitási ösztöndíj pályázat beadási határideje hallgatók és oktatók részére:**

**2023. június 15. (őszi félévre)**

**2023. október 31. (tavaszi félévre)**

**A pályázatokat a Központi CEEPUS Iroda honlapján**

[**http://www.ceepus.info**](http://www.ceepus.info)

**Kizárólag online feltöltés**

**Lehetőség van hálózaton belüli vagy azon kívüli freemover pályázat beadására a tavaszi félévre, ennek határideje:**

**Minden év november 30.**

**Freemover-ként kiutazás csak a 2. félévben lehetséges, a pályázó saját maga keres fogadó egyetemet bármely Ceepus ország államilag akkreditált felsőoktatási intézményében. A pályázathoz csak a hallgatóknak mellékelni kell a Letter of Acceptance (fogadó egyetemtől) és a Letter of Recommendation (küldő egyetemtől) dokumentumokat.**

**A freemover pályázatokat is a** [**http://www.ceepus.info**](http://www.ceepus.info) **honlapon a mellékletek feltöltésével kell on-line beadni.**

**AZ EGYÉNI MOBILITÁSI PÁLYÁZAT BENYÚJTÁSA A KÖZPONTI CEEPUS IRODA HONLAPJÁN 2 LÉPCSŐBEN TÖRTÉNIK:**

* **REGISZTRÁCIÓ**
* **A KAPOTT JELSZÓ BIRTOKÁBAN A PÁLYÁZAT FELTÖLTÉSE**

A pályázat elfogadásáról a pályázók értesítést kapnak a fogadó ország CEEPUS Magyarországi Irodájától (**Letter of Award** ) július folyamán. Az elektronikus rendszerben folyamatosan nyomon követhető, hogy a pályázat elbírálása melyik szakaszban tart. Ha a fogadó ország Ceepus Magyarországi Irodája jóváhagyta a pályázatot, a nyertes pályázónak ugyanebben a rendszerben el kell fogadnia a program feltételeit, ezáltal kerül pályázata az “Accepted by Applicant” státuszba. Nagyon fontos, hogy ezt minden pályázó megtegye, ez alapfeltétele később az ösztöndíj kifizetésének. Az ösztöndíjat a fogadó egyetem fizeti.

**A hálózaton belüli konkrét pályázati lehetőségekről és a külföldi partneregyetemekről az alábbi hálózati koordinátorok adnak felvilágosítást:**

**ÁLTALÁNOS PÁLYÁZATI FELTÉTELEK HALLGATÓK ESETÉN:**

• alapképzéses hallgatók esetében: 2 lezárt félévvel rendelkezik a kiutazáskor

• aktív hallgatói jogviszonnyal rendelkezik a pályázat beadása és a tervezett kinn tartózkodás ideje alatt is

• CEEPUS országbeli állampolgár

• az adott hálózat koordinátora támogatja a pályázatát.

**Hallgatói mobilitás célja:**

Kötelező minimum részképzési idő diplomatervezők és PhD hallgatók esetében 1 hónap, alsóbb évesek esetében min. 3 hónap.

A féléváthallgatás alatt kreditek megszerzése kötelező (min. 15 / félév), ezek elfogadásáról hazaérkezés után a kari Kreditátviteli és/vagy Tanulmányi Bizottság dönt. 3 hónapos tartózkodás alatt a krediteket nem lehet megszerezni, ezért a pályázóknak azt javasoljuk, hogy 4 hónapra pályázzanak, ha részképzésen akarnak részt venni.

**A pályázat beadása előtt alaposan át kell tanulmányozni a fogadó egyetem honlapját (oktatás nyelve, meghirdetett idegennyelvű kurzusok, a fogadóegyetem speciális jelentkezési feltételei, jelentkezési határidő, beküldendő dokumentumok, kontakt személy).**

**TEMPUS KÖZALAPÍTVÁNY HONLAPJÁN:**

<https://tka.hu/palyazatok/116/ceepus---hallgatok-mobilitasa>

**ÁLTALÁNOS PÁLYÁZATI FELTÉTELEK:**

**<https://tka.hu/docs/palyazatok/ceepus_egyeni_mob_palyazatok_feltetelek_2019.pdf>**

**ÁLTALÁNOS PÁLYÁZATI FELTÉTELEK OKTATÓK ESETÉN:**

• főállású egyetemi vagy főiskolai oktatói status

• saját állampolgárságával megegyező országba nem utazhat

• nem CEEPUS országok állampolgárai is jogosultak a részvételre, amennyiben rendelkeznek az ún. „Equal Status” dokumentummal (pl. tartózkodási engedéllyel)

• az adott hálózat koordinátora támogatja a pályázatát.

**Az oktatói mobilitás célja:**

* vendégoktatás a partner intézményben (min. 5 munkanap, min. 6 tanítási óra vagy konzultáció). Közös képzési program kidolgozására utazó oktató esetén min. 4 óra. Az oktatási tevékenységet össze lehet kötni kutatással, konferencián való részvétellel, de ez nem lehet kizárólagos cél.

**TEMPUS KÖZALAPÍTVÁNY HONLAPJÁN:**

<https://tka.hu/palyazatok/117/ceepus---oktatok-mobilitasa>

**HA EGY HELYRE TÖBB JELENTKEZŐ IS VAN,** **A PÁLYÁZATOK FELTÖLTÉSÉT A CEEPUS ONLINE RENDSZERBE EGY INTÉZETI KIVÁLASZTÁS ELŐZI MEG. A CEEPUS PÁLYÁZATOT AZ INTERNETRE MÁR CSAK AZOK A HALLGATÓK/OKTATÓK TÖLTHETIK FEL, AKIKET AZ INTÉZET KIVÁLASZTOTT.** **ENNEK AZ ELŐSZELEKCIÓNAK A PÁLYÁZATI FELTÉTELEIT AZ ADOTT INTÉZET (ANNAK CEEPUS KOORDINÁTORA) TESZI KÖZZÉ.**

**Az intézeti szelekcióhoz az alábbi pályázati anyag beadása ajánlott:**

**HALLGATÓK ESETÉN:**

1. lezárt félévekről index másolat
2. nyelvvizsga bizonyítvány
3. min. 1/2 oldalas idegennyelvű motivációs levél
4. igazolás egyéb szakmai (TDK) vagy kiegészítő (HÖK) tevékenységről

**OKTATÓK ESETÉN:**

1. oktatási munkaterv

Ez a pályázati anyag csak az intézeti előszelekcióra vonatkozik. A konkrét Ceepus mobilitási hely megpályázásához a [www.ceepus.info](http://www.ceepus.info) elektronikus rendszert kell használni.

Az esélyegyenlőség biztosítása érdekében a pályázat elbírálásánál figyelembe veszik a pályázó hátrányos helyzetét. Hátrányos helyzetűnek tekinthető, aki:

* árvaellátásban részesül
* fogyatékossággal él
* tartósan beteg
* speciális étkezési igényű
* akit az intézmény egyéb okból hátrányos helyzetűnek minősített (pl. szociális ösztöndíjban részesül)

Előnyben részesíthető, aki még korábban nem részesült Ceepus ösztöndíjban.

**Ösztöndíjak:**

A nyertes pályázók a fogadó ország Ceepus Magyarországi Irodája értesíti az ösztöndíj elnyeréséről. Ezután a Ceepus elektronikus rendszerben el kell fogadni a Ceepus programban való részvételt és feltételeket, ekkor kerül a pályázat az “Accepted by applicant” státuszba. Ez nagyon fontos lépés, mert az ösztöndíjat a fogadó egyetem csak annak a pályázónak tudja kifizetni, akinek a pályázata az „Accepted”’ státuszban van.

Az ösztöndíj nagysága országonként különböző, a pontos összegek megtalálhatóak a Központi Ceepus Iroda honlapján

([www.ceepus.info](http://www.ceepus.info))